Cuneiform Tablet CCT 2 4a (BM 113308)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na la-qé-ep ú pu-šu-ke-en₆ 2 GÚ 10 ma-na AN.NA ku-nu-ki-a 12 ma-na AN.NA a qá-tí-šu 4 {TÚG}ku-ta-nu 6 TÚG šu-ru-tum ša li-wi-tim 1 ANŠE ṣa-lá-mu-um 1 {TÚG}ku-ta-num ša kà-ṣa-ri-im mì-ma a-nim šu-sú-en₆ DUMU bu-za-zu i-ra-de₈-a-ku-nu-tí TÚG.ḪI.A ú ANŠE ṣa-la-ma-am iš-tí AN.NA-ki-a e-mì-da-ma a-na u₄-me qú-ur-bu-tim a-na DAM.GÀR ke-nim ša ki-ma qá-qí-dí-ku-nu dí-na ITU.KAM iš-té-en₆ ú šé-na lá tù-šé-qá-ra tám-kà-ar-ku-nu lu ke-en₆ KÙ.BABBAR ma-lá i-ṣé-er DAM.GÀR ta-na-dí-a-ni ú u₄-me i-na ṭup-pè-ku-nu lu-up-ta-nim 1 TÚG ša kà-ṣa-ri-im i li-bi₄ TÚG.ḪI-tí-a da-ri-ik TÚG a-na šu-sú-en₆ pá-qí-id i-na e-ra-bi₄-šu-ma 12.5 GÍN KÙ.BABBAR be-ú-lá-tí-šu li-dí-na-ku-nu-tí-ma a-šar li-bi₄-šu li-li-ik